Blaze7451/Wiki-th-20250601 huggingface dataset:
หมวดหมู่:วรรณกรรมที่สร้างเป็นละครโทรทัศน์

รวมงานวรรณกรรมที่ได้รับการสร้างเป็นละครโทรทัศน์
หมวดหมู่:วรรณกรรมที่สร้างเป็นรายการโทรทัศน์
หมวดหมู่:ผลงานที่สร้างเป็นภาพยนตร์ชุดทางโทรทัศน์
หมวดหมู่:การดัดแปลงวรรณกรรม
ปริโม

เอดวิน การ์โลส โกลอน (Edwin Carlos Colón; 21 ธันวาคม ค.ศ. 1982) เป็นนักมวยปล้ำอาชีพชาวปวยร์โตรีโก ลูกชายของคาร์ลอส โคลอน ซีเนียร์ น้องชายของการ์ลิโตและญาติพี่น้องกับเอปิโก ปี2007 เซ็นสัญญากับWWEในนาม ปริโม (Primo) ฝึกค่ายFCWในปี 2008 เปิดตัวขึ้นค่ายหลักปีเดียวกัน ในเรสเซิลเมเนีย ครั้งที่ 25ได้คว้าแชมป์โลกแท็กทีมและแชมป์แท็กทีม WWEร่วมกับการ์ลิโตกลายเป็นแชมป์แท็กทีมยูนิฟายด์ ก่อนเสียให้เอดจ์และคริส เจริโค จากนั้นได้ถูกการ์ลิโตหักหลัง ปี 2011 ได้ร่วมทีมกับเอปิโกโดยมีโรซา เมนเดสเป็นผู้จัดการทีม และได้แชมป์แท็กทีมในเฮาส์โชว์ มกราคม 2012 ก่อนจะเปลี่ยนกิมมิคอยู่หลายครั้งและออกในปี 2020

**แชมป์และรางวัล**
Florida Championship Wrestling
**Florida Tag Team Championship (3 times, inaugural) – with Eric Pérez
*Funking Conservatory 
**FC Tag Team Championship (1 time) – with Carlos Colón
*Pro Wrestling Illustrated
**PWI ranked him #72 of the best 500 singles wrestlers in the PWI 500 in 2012
*World Wrestling Council
**WWC Puerto Rico Heavyweight Championship (5 times)
**WWC Universal Heavyweight Championship (5 times)
**WWC World Junior Heavyweight Championship (5 times)
**WWC World Tag Team Championship (1 time) – with Carly Colón
*World Wrestling Entertainment / WWE
**World Tag Team Championship (1 time) – with Carlito
**WWE Tag Team Championship (2 times) – with Carlito (1) and Epico (1)

**อ้างอิง**

**แหล่งข้อมูลอื่น**
primo- Online World of Wrestling profile
หมวดหมู่:นักมวยปล้ำอาชีพชาวปวยร์โตรีโก
การแตกหน่อ

การแตกหน่อ (budding) เป็นการสืบพันธุ์แบบไม่อาศัยเพศชนิดหนึ่ง การแตกหน่อเป็นการสร้างตัวอ่อนแล้วจึงทำให้ตัวอ่อนเจริญเติบโตเอง
การสืบพันธุ์แบบนี้ พบมากในสัตว์ชั้นต่ำ ที่มีโครงสร้างไม่ซับซ้อน เช่น ยีสต์ ไฮดร้า แต่ก็พบได้บ้างในพืชบางชนิดเช่น กล้วย ไผ่ เป็นต้น

**แหล่งข้อมูลอื่น**
  T or Shield Budding date=2010-03-05 
หมวดหมู่:การสืบพันธุ์
คิกสตาตส์

"คิกสตาตส์" (Kickstarts) เป็นเพลงของแร็ปเปอร์ชาวอังกฤษ เอกแซมเพิล เป็นซิงเกิลที่ 3 จากอัลบั้มชุดที่ 2 ของเอกแซมเพิล ที่ชื่อชุด Won't Go Quietly เพลงนี้เริ่มให้ดาวน์โหลดเมื่อวันที่ 13 มิถุนายน ค.ศ. 2010 และออกเป็นซิงเกิลแผ่น เมื่อวันที่ 14 มิถุนายน ค.ศ. 2010 เพลงนี้ได้รับความช่วยเหลือจากนักดนตรีแนวดรัมแอนด์เบส ที่ชื่อ ซับโฟกัส

**รายชื่อเพลง**
 Digital download 

**อันดับเพลง**
"คิกสตาตส์" เข้าชาร์ตไอริชซิงเกิลส์ชาร์ต ที่อันดับ 8 เมื่อวันที่ 8 มิถุนายน ค.ศ. 2010 ถือเป็นซิงเกิลที่ประสบความสำเร็จของเขาในไอร์แลนด์ ถัดจากเพลง "Won't Go Quietly"  ที่ติดอันดับสูงสุดที่อันดับ 36 เมื่อเดือนมกราคม 2010 เช่นเดียวกับในสหราชอาณาจักรที่ประสบความสำเร็จบน ยูเคซิงเกิลส์ชาร์ต เข้าชาร์ตสัปดาห์แรกที่อันดับ 3 ชนะซิงเกิลก่อนหน้านี้ที่สูงสุดที่อันดับ 6 แต่ทั้ง 2 เพลงก็ติดอันดับ 1 บนยูเคแดนซ์ชาร์ตและยูเคอินดี้ชาร์ต ซิงเกิลนี้ยังขึ้นอันดับสูงสุดที่อันดับ 11 บนยูโรเปียนฮอต 100 ซิงเกิ้ส์ชาร์ต

**อ้างอิง**
หมวดหมู่:เพลงของเอกแซมเพิล
หมวดหมู่:ซิงเกิลในปี พ.ศ. 2553
พาราไดซ์ พาร์ค

พาราไดซ์ พาร์ค (เดิม: เสรีเซ็นเตอร์) และ พาราไดซ์ เพลส (เดิม: ฮ่า ฮ่า) เป็นศูนย์การค้าขนาดใหญ่แห่งหนึ่งในกรุงเทพมหานคร ตั้งอยู่ที่ 61 ถนนศรีนครินทร์ แขวงหนองบอน เขตประเวศ 
พาราไดซ์ พาร์ค เปิดดำเนินการตั้งแต่วันที่ 26 มีนาคม พ.ศ. 2537 ซึ่งเดิมเคยเป็นที่ตั้งของร้านสรรพาหารเสรีมาร์เก็ต,ไฮเปอร์มาร์เก็ตของเสรีเซ็นเตอร์,ห้างสรรพสินค้าแพรงตองและไทยไดมารู จนเมื่อ พ.ศ. 2551 กลุ่มสยามพิวรรธน์ และเอ็มบีเค ดีเวลอปเมนท์ ได้เข้ามาบริหารศูนย์การค้าแทนผู้บริหารเดิม และได้เปลี่ยนภาพลักษณ์ศูนย์การค้าใหม่ทั้งหมด ชูจุดเด่นเป็นศูนย์การค้าระดับกลางถึงบนในเขตกรุงเทพตะวันออก โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทรงเปิดศูนย์การค้า เมื่อวันที่ 24 สิงหาคม พ.ศ. 2553

**การจัดสรรพื้นที่**
พาราไดซ์ พาร์ค แบ่งพื้นที่ออกเป็นทั้งหมดสองอาคารได้แก่อาคารพาราไดซ์ พาร์ค หรือเสรีเซ็นเตอร์เดิมที่เปิดดำเนินการตั้งแต่ พ.ศ. 2537 และอาคารพาราไดซ์ เพลส (ฮ่า ฮ่า เดิม) ที่สร้างขึ้นใหม่ใน พ.ศ. 2555 โดยทั้งสองอาคารมีรายละเอียดดังนี้

**พาราไดซ์ พาร์ค**
พาราไดซ์ พาร์ค ประกอบด้วยพื้นที่สำคัญดังนี้- วิลล่า มาร์เก็ต- ตลาดเสรีมาร์เก็ต- โฮมโปร
** เดอะเพาเวอร์ บาย โฮมโปร- ซูเปอร์สปอร์ต แฟคทอรี เอาท์เล็ต- สปอร์ตเวิลด์- ศูนย์สุขภาพรามาเฮลธ์สเปซ โดยความร่วมมือกับคณะแพทยศาสตร์โรงพยาบาลรามาธิบดี มหาวิทยาลัยมหิดล (เปิดให้บริการเมื่อวันที่ 3 ธันวาคม พ.ศ. 2566)

**พาราไดซ์ เพลส**
พาราไดซ์ เพลส ประกอบด้วยพื้นที่สำคัญดังนี้- เซเว่น อีเลฟเว่น สาขาพาราไดช์ เพลส (เปิดบริการ 24 ชั่วโมง)- โรงเรียนกวดวิชา - บริษัท หลักทรัพย์ เอเชีย เวลท์ จำกัด- สำนักงานให้เช่า

**พื้นที่จัดสรรในอดีต**
 ห้างสรรพสินค้าไทยไดมารู สาขาเสรีเซ็นเตอร์ ปิดกิจการเมื่อ 31 ตุลาคม พ.ศ. 2543- ห้างสรรพสินค้าแพรงตองส์ สาขาเสรีเซ็นเตอร์  ปิดกิจการ พ.ศ.2540- โรงภาพยนตร์เมเจอร์ ซีนีเพล็กซ์ สาขาเสรีเซ็นเตอร์ เปลี่ยนเป็น พาราไดซ์ ซินิเพล็กซ์- ห้างสรรพสินค้าแอทอีซ ปิดให้บริการ พ.ศ.2552- ห้างสรรพสินค้าโตคิว สาขาพาราไดซ์ พาร์ค (ปิดกิจการ)- โรงภาพยนตร์พาราไดซ์ ซีนีเพล็กซ์ จำนวน 8 โรง ปิดเมื่อวันที่ 31 ธันวาคม พ.ศ. 2565 (ได้ย้ายไปยังโรงภาพยนตร์ซีคอน ซีนีเพล็กซ์ ซีคอนสแควร์ ศรีนครินทร์)

**การคมนาคม**
 รถไฟฟ้ามหานคร สายสีเหลือง  สถานีสวนหลวง ร.9 - รถเมล์ ขสมก. สาย 145(3-18), 206(3-30), 3-19E(145E), 3-21(207)- รถเมล์เอกชน สาย 133(3-15), 537(E)(3-26E), 1013 เสริม, 3-27, 3-34- รถสองแถว สาย 1013(4), 1013(5), 1013(9), 1013(11), 1014(ม.รามคำแหง 2), 1014(ตลาดอุดมสุข)

**อ้างอิง**

**แหล่งข้อมูลอื่น**
  พาราไดซ์ พาร์ค date=2010-08-28 
หมวดหมู่:ศูนย์การค้าที่ก่อตั้งในปี พ.ศ. 2553
หมวดหมู่:ก่อตั้งในกรุงเทพมหานครในปี พ.ศ. 2553
หมวดหมู่:ศูนย์การค้าในกรุงเทพมหานคร
หมวดหมู่:สิ่งก่อสร้างในเขตประเวศ
หมวดหมู่:กลุ่มเอ็มบีเค
หมวดหมู่:บุคคลที่เสียชีวิตในศตวรรษที่ 15 ก่อนคริสตกาล

หมวดหมู่:บุคคลในศตวรรษที่ 15 ก่อนคริสตกาล
หมวดหมู่:ศตวรรษที่ 15 ก่อนคริสตกาล
หมวดหมู่:บุคคลที่เสียชีวิตในศตวรรษที่ 13 ก่อนคริสตกาล

หมวดหมู่:บุคคลในศตวรรษที่ 13 ก่อนคริสตกาล
หมวดหมู่:ศตวรรษที่ 13 ก่อนคริสตกาล
หมวดหมู่:บุคคลที่เสียชีวิตในศตวรรษที่ 12 ก่อนคริสตกาล

หมวดหมู่:บุคคลในศตวรรษที่ 12 ก่อนคริสตกาล
หมวดหมู่:ศตวรรษที่ 12 ก่อนคริสตกาล
ซิมโฟนีหมายเลข 1 (ชูมัน)

คลารา วีค เมื่ออายุ 15 ปี ก่อนจะพบกับโรแบร์ท ชูมัน ภาพปี ค.ศ. 1835
ซิมโฟนีหมายเลข 1 ในบันไดเสียง บี แฟลต เมเจอร์ (Symphony No. 1 in B flat major, op. 38 "Spring") ผลงานประพันธ์ซิมโฟนีชิ้นแรกของโรแบร์ท ชูมัน เขาเริ่มร่างซิมโฟนีเป็นครั้งแรกโดยการสนับสนุนจากคลารา ชูมัน ในช่วงฤดูใบไม้ร่วงของ ค.ศ. 1840 ขณะนั้นคนทั้งคู่กำลังอยู่ในห้วงแห่งความสุขหลังจากได้รับอนุญาตให้แต่งงานกันใหม่ ๆ ก่อนหน้านั้นความรักของทั้งสองถูกขัดขวางจากฟรีดริช วีค บิดาของเธอมาโดยตลอด
ชูมันเริ่มร่างซิมโฟนีบทนี้ช่วงต้นปี ค.ศ. 1841 ราววันที่ 23 ถึง 26 มกราคม และใช้เวลาประมาณหนึ่งเดือนในการเรียบเรียงสำหรับวงออร์เคสตรา ผลงานชิ้นนี้ออกแสดงครั้งแรกเมื่อวันที่ 31 มีนาคม ค.ศ. 1841 ที่เมืองไลพ์ซิช โดยวงออเคสตราเกอวันท์เฮาส์ อำนวยเพลงโดยเฟลิคส์ เม็นเดิลส์โซน
ผลงานชิ้นนี้มีอีกชื่อหนึ่งว่า "ซิมโฟนีแห่งฤดูใบไม้ผลิ" จากบันทึกของคลารา ชูมัน ที่ระบุว่าได้รับแรงบันดาลใจมาจากบทกวีฤดูใบไม้ผลิของ Adolph Boettger  ในขณะที่ตัวชูมันเคยกล่าวไว้ว่า เขาได้รับแรงบันดาลใจในการเขียนบทเพลงนี้จาก Liebesfrühling (ฤดูใบไม้ผลิแห่งรัก) ของตัวเขาเอง 
ซิมโฟนีหมายเลข 1 ในบันไดเสียง บี แฟลต เมเจอร์ ประกอบด้วย 4 มูฟเมนต์ ความยาวทั้งสิ้นประมาณ 29 ถึง 32 นาที
*I. Andante un poco maestoso – Allegro molto vivace (B flat major)
*II. Larghetto (E flat major)
*III. Scherzo: Molto vivace – Trio I: Molto piu vivace – Trio II (G minor)
*IV. Allegro animato e grazioso (B flat major)

**อ้างอิง**

**แหล่งข้อมูลอื่น**
cname=Symphony No. 1
*Symphony No.1, Op.38- Frühlingssinfonie (1983) aka Spring Symphony-  Schumann: Symphony No.1 "Spring" (Bernstein)    อำนวยเพลงโดย เบิร์นสไตน์
หมวดหมู่:ซิมโฟนี
หมวดหมู่:ผลงานของ โรแบร์ท ชูมัน
หมวดหมู่:ชาวอาเซอร์ไบจาน

อาเซอร์ไบจาน
หมวดหมู่:ประเทศอาเซอร์ไบจาน
อาเซอร์ไบจาน
หมวดหมู่:ชาวเอเชีย
หมวดหมู่:ชาวเอเชียตะวันตก
อ
อาซากูซะ

ไฟล์:Kaminarimon (outer gate), Sensoji Temple, Akakusa, Tokyo.jpg|right|thumb|300px|ซุ้มประตูคามานาริมง (ประตูสายฟ้า) อันโด่งดัง ตั้งอยู่หน้าวัดเซ็นโซ เขตไทโต
อาซากูซะ (Asakusa) เป็นย่านสำคัญของเขตไทโต กรุงโตเกียว ประเทศญี่ปุ่น เป็นที่ตั้งของวัดเซ็นโซ (浅草寺 Sensō-ji) ที่มีชื่อเสียง วัดนี้เป็นที่ประดิษฐานของพระโพธิสัตว์กวนอิม หรือที่ชาวญี่ปุ่นเรียกกันว่า "คันนง" (観音 Kannon) อันเป็นที่เคารพบูชาของชาวญี่ปุ่นอย่างมาก นอกจากนี้ยังมีงานเทศกาลประจำปีที่มีชื่อเสียงระดับประเทศด้วย

**ที่ตั้ง**
ย่านอาซากูซะตั้งอยู่ในเขตไทโต ทางตะวันออกเฉียงเหนือของกรุงโตเกียว อยู่สุดทางด้านตะวันออกของโตเกียวเมโทรสายกินซะ ใกล้แม่น้ำซูมิดะ (隅田川 Sumida-gawa)

**อาหารและเครื่องดื่ม**
อาซากุสะมีสถานที่และร้านอาหารญี่ปุ่นดั้งเดิมมากมายให้ได้ลองชิม หนึ่งในนั้น คือ ซัตสึมาอิโมะหรือ มันหวานญี่ปุ่น และอีกเมนูหนึ่งที่พิเศษ คือ คามาโบโกะ ที่แปรรูปมาจากเนื้อปลา นิยมเสริ์ฟกับคู่กับเบียร์ อาซากุสะยังขึ้นชื่อเรื่อง พริก ชิชิมิ และ ซันโช
ในตัวเมืองมีไม่กี่ตึกที่มีอายุมากกว่า 50 ปี เพราะถูกระเบิดจากสงคราม เมืองอาซากุสะเริ่มมีการสร้างอาคารมากขึ้นในช่วงปี 1950-1960 มากกว่าเขตอื่นๆในโตเกียว โดยทั่วทั้งเขตนี้ มี เรียวกัง (โรงแรมขนาดเล็กแบบดั้งเดิม) และตึกอพาร์ทเม้นขนาดเล็กหลายแห่ง
หมวดหมู่:ย่านในโตเกียว
อากิฮาบาระ

อากิฮาบาระ (Akihabara) เป็นคำทั่วไปที่ใช้เรียกพื้นที่โดยรอบสถานีอากิฮาบาระในเขตชิโยดะ โตเกียว ประเทศญี่ปุ่น ในเชิงการปกครอง พื้นที่ที่รู้จักกันในนามอากิฮาบาระนั้นตั้งอยู่ในแขวงโซโตกันดะ (外神田) และแขวงคันดะ-ซากูมาโจ (神田佐久間町) ในเขตชิโยดะ ส่วนเขตการปกครองที่เรียกว่าอากิฮาบาระอย่างเป็นทางการนั้นตั้งอยู่ในเขตไทโต ทางทิศเหนือของสถานีอากิฮาบาระ แต่ผู้คนมักไม่ได้เรียกพื้นที่นี้ว่าอากิฮาบาระ
อากิฮาบาระเป็นชื่อสั้นของ อากิบากาฮาระ (Akibagahara) ซึ่งก็มาจาก อากิบะ (Akiba) ซึ่งตั้งตามชื่อของเทพเจ้าผู้ปัดเป่าอัคคีภัยในศาลเจ้าที่สร้างขึ้นหลังเหตุเพลิงไหม้ในพื้นที่เมื่อปี 1869
อากิฮาบาระได้รับการขนานนามว่าเป็น ย่านเครื่องใช้ไฟฟ้า (Akihabara Denki Gai; Akihabara Electric Town) ซึ่งได้รับการขนามนามในช่วงเวลาไม่นานหลังสงครามแปซิฟิก จากการที่เป็นย่านศูนย์การค้าเครื่องใช้ไฟฟ้าในครัวเรือนและย่านตลาดมืดหลังสงคราม
อากิฮาบาระมักถือกันว่าเป็นศูนย์กลางของวัฒนธรรมสมัยนิยมของญี่ปุ่นและย่านการค้าหลักของวิดีโอเกม อนิเมะ มังงะ เครื่องใช้ไฟฟ้า และสินค้าเกี่ยวกับคอมพิวเตอร์ ฯลฯ

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของย่านอากิฮาบาระ (ภาษาอังกฤษ)-  ย่านอากิฮาบาระ กรุงโตเกียว date=2007-09-27 

หมวดหมู่:ย่านในโตเกียว
เขตเมงูโระ

เขตเมงูโระ (Meguro-ku) เป็น 1 ใน 23 เขตพิเศษของกรุงโตเกียว ประเทศญี่ปุ่น เขตเมงูโระเป็นที่ตั้งของสถานทูตและสถานกงสุลต่างประเทศ 15 แห่ง มีย่านคากิโนกิซากะ (Kakinokizaka) ซึ่งย่านพักอาศัยที่หรูหราที่สุดแห่งหนึ่งของกรุงโตเกียว มีพื้นที่ 14.70 ตารางกิโลเมตร ในพ.ศ. 2551 เขตเมงูโระมีประชากร 261,033 คน คิดเป็นความหนาแน่นประชากร 17,757 คนต่อตารางกิโลเมตร

**แหล่งข้อมูลอื่น**
  เว็บไซต์อย่างเป็นทางการของเขตเมงูโระ date=2008-11-03  

เมงูโระ
หมวดหมู่:ย่านในโตเกียว

หมวดหมู่:ย่านในประเทศญี่ปุ่น
หมวดหมู่:โตเกียว
ar:تصنيف:مناطق طوكيو
de:Kategorie:Stadtteil von Tokio
en:Category:Neighborhoods of Tokyo
es:Categoría:Vecindarios de Tokio
fa:رده:محله‌های توکیو
ja:Category:東京都区部の地域
ko:분류:도쿄 도의 동네
ru:Категория:Кварталы Токио
zh:Category:東京境內地區
วัดถ้ำตะโก

วัดถ้ำตะโก หรือ ถ้ำตะโกพุทธโสภา ตั้งอยู่ในตำบลเขาสมอคอน  อำเภอท่าวุ้ง จังหวัดลพบุรี

**ประวัติและความสำคัญ**
วัดถ้ำตะโก หรือ วัดถ้ำตะโกพุทธโสภา นี้อยู่ถัดจากวัดบันไดสามแสน ไปตามเทือกเขาสมอคอน ด้านทิศตะวันออกประมาณ 1 กิโลเมตร ตั้งอยู่บนเชิงเขา รอบๆ บริเวณวัดมีต้นไม้ใหญ่ขึ้นปกคลุม ให้ความร่มรื่น ที่วัดนี้มีถ้ำวิปัสสนา เรียกว่า "ถ้ำตะโก" เนื่องจากมีต้นตะโกอยู่หน้าถ้ำ (ปัจจุบันไม่มีแล้ว) ภายในถ้ำจะมีแท่นที่หลวงพ่อเภา พระเกจิอาจารย์อันเป็นที่เคารพนับถือของชาวลพบุรี เคยนั่งวิปัสสนาและมีพระพุทธรูปอีกหลายองค์ มีพิพิธภัณฑ์ มีเจดีย์ และศาลาทรงไทย วิหารเก่าแก่ตั้งอยู่ภายในบริเวณวัดและยังมีลิงมากมาย นอกจากนั้นก็มีเครื่องปั้นดินเผา เครื่องลายครามต่างๆ เก็บรักษาไว้ และยังมีพระเจดีย์ ซึ่งตั้งอยู่บนเรือสำเภา ซึ่งเรียกว่า "พระเจดีย์ทรงเรือมรรคสัจจ์" อยู่บนยอดเขา คล้ายกับที่วัดเขาวงกตแต่ที่นี่สร้างก่อน วัดถ้ำตะโกพุทธโสภา ตำบลเขาสมอคอน อำเภอท่าวุ้ง จังหวัดลพบุรี เป็นวัดนำร่องในการป้องติดตั้งกล้องวงจรปิดเป็นวัดแรก เนื่องจากวัดดังกล่าวเป็นวัดที่สำคัญทางประวัติศาสตร์ตั้งแต่สมัยพ่อขุนรามคำแหงมหาราช ที่ได้ทรงมาศึกษาศิลปวิทยา จนมาถึงสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 แห่งกรุงรัตนโกสินทร์และมีโบราณวัตถุสำคัญเป็นจำนวนมาก 

**ดูเพิ่ม**
  สถานที่ท่องเที่ยวในตำบลเขาสมอคอน อำเภอท่าวุ้ง จังหวัดลพบุรี date=2005-02-16 

** อ้างอิง**
  ศูนย์ข้อมูลกลางทางวัฒนธรรมจังหวัดลพบุรี วัดถ้ำตะโก อำเภอท่าวุ้ง ลพบุรีfix-attempted=yes 
ถ้ำตะโก
หมวดหมู่:โบราณสถานในจังหวัดลพบุรี
ทักษิณาวรรต

ทักษิณาวรรต หมายถึงการเวียนขวา, วนรอบไปทางขวา, หรือเดินเลี้ยวขวาไปรอบๆสิ่งๆหนึ่ง กล่าวคือ เป็นการเดินวนไปข้างหน้าในขณะที่แขนขวาหรือร่างกายทางด้านขวาหันเข้าหาจุดศูนย์กลางหรือแกนกลาง จึงเท่ากับเป็นการเวียนตามเข็มนาฬิกา (clockwise)  อีกนัยหนึ่งคือ เป็นการเดินเลี้ยวขวาไปตลอดเวลาอย่างเข็มนาฬิกา 
คำ "ทักษิณาวรรต" เป็นคำผสมระหว่างคำว่าทักษิณที่หมายความถึงทิศใต้, โดยอ้างถึงการเคลื่อนที่ของดาวในซีกฟ้าใต้ ที่เคลื่อนที่ตามเข็มนาฬิกาเมื่อมองจากผู้สังเกตการณ์บนโลก, รวมกับคำว่าอาวรรต ที่มีความหมายถึงการเวียนเป็นวงกลม เป็นคำว่า "ทักษิณาวรรต", ทักขิณาวัฏ ก็ว่า ใช้ร่วมกับคำกิริยาและการกระทำ ความหมายตามพจนานุกรม ฉบับราชบัณฑิตยสถาน หมายถึง การเวียนขวา เวียนไปทางขวา
คำทักษิณาวรรต ตรงข้ามกับคำว่า อุตราวรรตหรืออุตราวัฏ คือการเดินเวียนซ้าย, วนเลี้ยวซ้ายไปตลอด, เดินทวนเข็มนาฬิกา (counterclockwise)
คำ "ทักษิณาวรรต" นี้ มักใช้บ่อยในขนบธรรมเนียมประเพณีและคติความเชื่อของผู้ที่นับถือศาสนาพราหมณ์และศาสนาพุทธว่า การเดินทักษิณาวรรต หรือเวียนขวา 3 รอบสิ่งของหรือบุคคลใดก็ตามแต่ ถือเป็นบุญบารมีและสิ่งมงคลชีวิตเป็นอย่างมาก การเวียนขวา 3  รอบตามคติความเชื่อนั้น ชาวอินเดียในสมัยโบราณเชื่อกันว่า ถ้าหากเดินเวียนขวารอบสิ่งของครบทั้ง 3 รอบ จะเท่ากับเดินเวียนรอบพระรัตนตรัยทั้ง 3 คือพระพุทธ พระธรรมและพระสงฆ์ แต่ถ้าหากเดินเวียนรอบบุคคล นอกจากผู้เวียนจะได้รับบุญบารมีและสิ่งมงคลแก่ชีวิตแล้ว ตัวผู้ถูกเวียนก็จะได้ร่วมรับบุญและความเป็นสิริมงคลจากการเดินเวียนขวาเช่นกัน 
ต่อมาภายหลังคติความเชื่อแบบทักษิณาวรรตของชาวอินเดียโบราณ ได้แพร่หลายเข้ามาในประเทศไทย ทำให้เกิดการเดินเวียนรอบพุทธศาสนสถานเช่น เจดีย์ พระปรางค์ พระอุโบสถ พระพุทธรูป ฯลฯ แทนการเดินเวียนรอบบุคคลของชาวอินเดีย ซึ่งนอกจากจะหมายความถึงการเวียนเป็นรูปวงกลมทางด้านขวาแล้ว ทักษิณาวรรตยังหมายถึงหอยสังข์ ที่ใช้ในการประกอบพระราชพิธีบรมราชาภิเษกอีกด้วย

**อ้างอิง**
หมวดหมู่:คำและวลีภาษาไทย
หมวดหมู่:ศาสนาพราหมณ์
หมวดหมู่:ศาสนาพุทธ
วัดบันไดสามแสน

วัดบันไดสามแสน  วัดนี้ตั้งอยู่บนเชิงเขาสมอคอน มีทัศนียภาพที่สวยงามจะมองเห็นพระอุโบสถได้แต่ไกล และบนยอดเขาจะมีมณฑป ภายในมณฑปจะมีพระพุทธรูปประดิษฐานอยู่ เพื่อให้ผู้ที่แวะชมได้นมัสการ นอกจากนี้ยังมีถ้ำอีก 2 แห่ง คือ ถ้ำวิหาร และถ้ำแสนสุข วัดบันไดสามแสนตั้งอยู่ในตำบลเขาสมอคอน อำเภอท่าวุ้ง จังหวัดลพบุรี

**ดูเพิ่ม**
  สถานที่ท่องเที่ยวในตำบลเขาสมอคอน อำเภอท่าวุ้ง จังหวัดลพบุรี date=2005-02-16 

** อ้างอิง**
  ศูนย์ข้อมูลกลางทางวัฒนธรรมจังหวัดลพบุรี วัดบันไดสามแสน อำเภอท่าวุ้ง ลพบุรีfix-attempted=yes 
บันไดสามแสน
หมวดหมู่:โบราณสถานในจังหวัดลพบุรี
หมวดหมู่:การศึกษาองค์การและการจัดการทรัพยากรมนุษย์

หมวดหมู่:องค์การ
หมวดหมู่:การจัดการ
หมวดหมู่:จิตวิทยาสังคม
da:Kategori:Organisationsteori
he:קטגוריה:סוציולוגיה ארגונית
id:Kategori:Studi organisasi dan manajemen sumber daya manusia
nn:Kategori:Organisasjonsteori
pt:Categoria:Estudos organizacionais e gestão de recursos humanos
ru:Категория:Организационное консультирование и управление персоналом
ur:زمرہ:تنظیمی مطالعہ و نظامت انسانی وسائل
zh:Category:組織行為學及人力資源管理
บูมบอกซ์

บูมบอกซ์ยุคแรก ๆ
บูมบอกซ์ (Boombox) หรือรู้จักในชื่ออื่นว่า เกตโตบลาสเตอร์ (ghetto blaster) แจมบอกซ์ (jambox) หรือ เรดิโอคาสเซต (radio-cassette) เป็นเครื่องรับวิทยุและเล่นที่บันทึกเสียง (โดยมากเป็นตลับเทปและซีดี) มักใช้เปิดในระดับเสียงที่ดัง ในบางรุ่นสามารถบันทึกเสียงได้ (บันทึกลงเทป) จากวิทยุและ (ในบางครั้ง) จากแหล่งอื่น การออกแบบสามารถพกพาได้ บูมบอกซ์ส่วนใหญ่สามารถใส่แบตเตอรี่ และต่อมีสายไฟต่อกับปลั๊ก

**อ้างอิง**
หมวดหมู่:วิทยุ
เปียโนคอนแชร์โตหมายเลข 2 (ชอแป็ง)

เปียโนคอนแชร์โตหมายเลข 2 ในบันไดเสียง เอฟ ไมเนอร์ (Piano Concerto No. 2 in F minor, Op. 21) ผลงานประพันธ์ของเฟรเดริก ชอแป็ง ซึ่งแต่งขึ้นเมื่อ ค.ศ. 1830 ขณะอายุเพียง 20 ปี เป็นคอนแชร์โตสำหรับเปียโนชิ้นแรกที่เขาแต่งขึ้น แต่เป็นชิ้นที่สองที่ได้ตีพิมพ์ จึงได้ชื่อว่าเป็นคอนแชร์โต "หมายเลข 2"
คอนแชร์โตชิ้นนี้ออกแสดงครั้งแรกเมื่อวันที่ 17 มีนาคม ค.ศ. 1830 ที่วอร์ซอ โปแลนด์ โดยเขาเป็นผู้บรรเลงเดี่ยวเปียโนด้วยตนเอง และได้บรรเลงครั้งที่สองเมื่อวันที่ 30 มีนาคม 
ชอแป็งแต่งเพลงนี้โดยได้แรงบันดาลใจมาจากความรักที่มีต่อหญิงสาวชื่อ คอนสแตนซา แกลดคอฟสกา  (Konstancja Gładkowska; 1810-1899) นักร้องโอเปราซึ่งศึกษาที่สถาบันดนตรีแห่งวอร์ซอ เช่นเดียวกับชอแป็ง เขาหลงรักหญิงสาวผู้นี้ตั้งแต่แรกพบในการแสดงครั้งหนึ่งเมื่อปี 1829 แต่ด้วยความขี้อาย จึงไม่เคยได้เปิดเผยความในใจต่อเธอ มีเพียงจดหมายที่เขียนบรรยายความในใจถึงเพื่อนสนิทเท่านั้น  ต่อมาคอนสแตนซาได้แต่งงานไปในปี ค.ศ. 1832 
คอนแชร์โตบทนี้ ประกอบด้วย 3 มูฟเมนต์
*I. Maestoso
*II. Larghetto
*III. Allegro vivace

**อ้างอิง**

**แหล่งข้อมูลอื่น**
 cname=Piano Concerto No. 2
หมวดหมู่:เปียโนคอนแชร์โต
หมวดหมู่:ผลงานของ เฟรเดริก ชอแป็ง
กัล โฮ นา โฮ โอ้รักสุดชีวิต

กัล โฮ นา โฮ โอ้รักสุดชีวิต (कल हो ना हो; کل ہو نہ ہو) เป็นภาพยนตร์ของบอลลีวู้ด ที่ถ่ายทำในนครนิวยอร์ก สหรัฐอเมริกา นำแสดงโดย ศาห์รุข ข่าน แซฟ อลี ข่าน ปรีติ ซิณฏา ชยา พัจจัน และ ดารา ซิงห์

**เนื้อเรื่องย่อ**
ในมหานครนิวยอร์ก แห่งสหรัฐอเมริกาอันวุ่นวาย และเต็มไปด้วยผู้คนหลากหลายเชื้อชาติ ยังคงมีครอบครัวของสาวน้อยลูกครึ่งอินเดีย-ปากีสถาน นัยนา แคทเธอรีน กาปูร์ (ปรีตี้ ซินต้า) คือชื่อของเธอ เธออาศัยอยู่ในบ้านที่มีความแตกต่างทั้งเชื้อชาติ ศาสนา และทัศนคติส่วนตัว โดยเฉพาะ ลัชโช กาปูร์ (สุษมา เศษฐ) ผู้เป็นย่าของนัยนา กับ เจนนิเฟอร์ กาปูร์ (ชยา บาจจัน) ผู้เป็นแม่ของนัยนาและลูกสะใภ้ของลัชโช ที่ลัชโชตั้งอคติมาด้วยตั้งแต่ที่เจนนิเฟอร์รับ กิญา (ชนกะ ศุขลา) เด็กหญิงมาเลี้ยงเป็นลูกบุญธรรม ทำให้ลัชโชจงเกลียดจงชังเจนนิเฟอร์และกิญาเป็นอย่างมาก ผิดกับ ศิวะ (อธิต เนกขะ) หลานชายตัวจริงที่ลัชโชทุ่มเทความรักให้อย่างสุดหัวใจ นอกจากอคติที่มีให้กันแล้ว ลัชโชยังเป็นชาวปัญจาบที่นับถือศาสนาซิกข์ ทุกเช้าเธอต้องตื่นขึ้นมาแท็กทีมกับเพื่อนสาวอีกสองคนนั่นคือ กัมโม และ ลัมโม เพื่อสวดบูชาแด่องค์คุรุนานักเทพ ในขณะที่เจนนิเฟอร์เป็นคริสตชนและนับถือพระเยซูและพระผู้เป็นเจ้า นอกจากปัญหาภายในบ้านแล้ว ครอบครัวนี้ยังต้องรับมือกับปัญหาภายนอกบ้านอีกด้วย เพราะร้านอาหารที่พวกเขาเปิดกิจการอยู่นั้นใกล้จะเจ๊งเต็มที จนแบงค์จะมายึดบ้านอยู่รอมร่อ พวกเขาได้แต่สวดภาวนาขอให้สวรรค์ส่งเทวดามาช่วยเหลือให้พวกเขาพ้นทุกข์ไปซะที
และแล้ววันหนึ่งสวรรค์ก็ส่งเทวดามาให้แก่พวกเขา เขาชื่อ อามัน มธุระ (ชาห์รุข ข่าน) เป็นหลานชายของ จัดดา (ดารา ซิงห์) ตาแก่ข้างบ้านที่ตามจีบลัชโชอยู่ ภายนอกอามันคือชายหนุ่มมาดกวนที่วุ่นวายจนนัยนาไม่ชอบขี้หน้าเขาตั้งแต่แรกเห็น แต่พอนานวันเข้า นัยนาก็เริ่มเห็นความดีในตัวอามัน แท้จริงแล้วเขาเป็นหนุ่มจิตใจดี มองโลกในแง่ดี ทั้งยังมีหัวคิดสุดครีเอท เขาเข้ามาคอยช่วยเหลือครอบครัวของนัยนาจนดีวันดีคืน ไม่ว่าจะเป็นการช่วยฟื้นฟูกิจการร้านอาหารของนัยนาจนกลับมารุ่งเรืองอีกครั้ง ทั้งยังให้ความรักแก่ทุกคนในครอบครัวของเธออย่างเท่าเทียม จนนัยนาค่อย ๆ รับอามันเข้ามาอยู่ในหัวใจของเธอไปโดยไม่รู้ตัว โดยหารู้ไม่ว่า โรฮิต ปาเตล (เซฟ อาลี ข่าน) เพื่อนชายที่เรียนเซคชั่นเดียวกันกับเธอ และเป็นเพื่อนที่เธอสนิทที่สุด กำลังแอบหลงรักเธออยู่ อามันเองก็รู้ดีว่านัยนารู้สึกกับเขาอย่างไร ทว่าเขารู้ตนเองดีว่าเขาไม่สามารถที่จะครองคู่กับเธอได้ เพราะอามันเป็นโรคหัวใจที่อาจจะอยู่ได้อีกไม่นานนัก และอามันก็รู้ดีว่าโรฮิตรู้สึกอย่างไรกับนัยนา เขาจึงตัดสินใจที่จะใช้ช่วงเวลาสุดท้ายของชีวิต ทำทุกอย่างให้นัยนาได้ลงเอยกับโรฮิต คนที่ยังมี “โอกาส” มากกว่าเขา

**แหล่งข้อมูลอื่น**
 id=0347304-  Unofficial website date=2010-08-24 
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์อินเดีย
หมวดหมู่:ศาห์รุข ข่าน
หมวดหมู่:ภาพยนตร์ภาษาฮินดี
ศิริ ศิริจินดา

ศิริ ศิริจินดา มีชื่อจริงว่า บรรจง เลาหจินดา (26 พฤศจิกายน พ.ศ. 2466 - 30 มกราคม พ.ศ. 2546) เป็นนักแสดง และผู้กำกับชาวไทย

**ประวัติ**
เขาเกิดเมื่อวันที่ 26 พฤศจิกายน พ.ศ. 2466 เป็นชาวปากน้ำ สมุทรปราการ สำเร็จการศึกษาจากโรงเรียนช่างกลปทุมวัน แต่หลังเรียนจบเขาได้พบกับครูมารุต (ทวี ณ บางช้าง) ผู้กำกับคนดัง เขาก็ก้าวสู่การเป็นนักแสดง รับงานแสดงภาพยนตร์อย่างอิสระ และต่อมาตั้งบริษัทชื่อ จินดาวรรณภาพยนตร์ โดยมีเพื่อนนักแสดงชื่อ ดอกดิน กัญญามาลย์ เป็นเพื่อนร่วมงานหลัก
เขามีผลงานภาพยนตร์หลายเรื่อง อย่าง สร้อยฟ้าขายตัว (2498) สร้างจากนิยายของชอุ่ม ปัญจพรรค์ แสดงคู่กับ รัตนาภรณ์ อินทรกำแหง และ เหนือเมฆ (2500) กำกับโดยประทีป โกมลภีส แสดงร่วมกับจรัสศรี สายะศิลป์ ต่อมาเขาก้าวสู่บทบาทผู้กำกับ สร้างผลงานสร้างชื่ออย่าง เห่าดง (2501) แสดงโดยอมรา อัศวนนท์ และเรื่อง ขุนดง (2507) แสดงโดยโผน กิ่งเพชร, เสกสรร สัตยา และขวัญใจ สอาดรักษ์ ส่วนผลงานเรื่อง อ้อมอกสวรรค์ (2505) เป็นผลงานภาพยนตร์เงินล้านและเป็นอีกเรื่องหนึ่งที่ได้เกียรติให้นำออกไปฉายที่สหรัฐอเมริกา และยังเป็นผู้ชักชวนเพชรา เชาวราษฎร์ และไชยา สุริยันเข้าสู่วงการแสดง
ด้านชีวิตส่วนตัว เขามีภรรยาชื่อวงศ์ทอง ผลานุสนธ์ ในบางครั้งเธอยังแสดงในงานของสามี เช่น ในภาพยนตร์ ศรีปราชญ์ (2500)

**ผลงาน**

**ผลงานกำกับภาพยนตร์**
 เกาะสวาทหาดสวรรค์ (2512) (ช่วยกำกับ)- หยาดฝน (2515)- เด่นดวงเดือน (2516)- คืนนี้ไม่มีพระจันทร์ (2518)- นางฟ้าท่าเรือ (2519)- เก้าล้านหยดน้ำตา (2520) (ที่ปรึกษา)- วีรกรรมนปข. (2522)- สาวนาสั่งแฟน (2527)- รัศมีแข (2527)

**อำนวยการสร้าง**
 คมกุหลาบ (2519)

**ผลงานแสดงภาพยนตร์**
 นางสาวโพระดก (2508) รับบทเป็น พลตรี ขุนรณพิชิตศึก (ดุเหว่า สกุณา) (รับเชิญ) - ดาวรุ่ง (2512)- พระจันทร์แดง (2513) รับบท หมอใหญ่- มันมากับความมืด (2514)- หยาดฝน (2515)- แสนทนง (2515)- เด่นดวงเดือน (2516)- ไม่มีคำตอบจากสวรรค์ (2516)- จินตะหรา (2516)- โสมสลัว (2517)- แมงดาปีกทอง (2519)- นักเลงมหากาฬ (2519)- แผ่นดินของเรา (2519)- นางฟ้าท่าเรือ (2520) (รับเชิญ)- หัวใจห้องที่ 5 (2521)- แม่นาคพระโขนง (2521)- สองเรา (2522)- เต่ากินผักบุ้ง (2523)- แถมแหลกแจกสะบัด (2523)- หงส์หยก (2523)- เมียจำเป็น (2523)- ผิดหรือที่จะรัก (2523)- ขังแดง (2524)- สิงห์คะนองปืน (2524)- เพชฌฆาตหน้าเป็น (2525)- กระท่อมนกบินหลา (2525)- ดอกโศก (2525) รับบท เจ้าคุณรัตนภิบาล- เห่าดง (2526) (รับเชิญ)- มือปืน (2526)- ดวงมันเฮง (2526)
*สาวนาสั่งแฟน (2527)- หุ่น (2527)- ฝนสั่งฟ้า (2528)- ปล้นลอยฟ้า (2528)- กามเทพพิศวาส (2528)- คุณหญิงตราตั้ง (2528)- ร้อยป่า (2529)- คำสิงห์ (2529)- ขังสาว (2530)- วิมานอารมณ์ (2531)- ทับเทวา (2532)- กระสือกัดปอบ (2533)- นายซีอุย แซ่อึ้ง (2534)

**แสดงละครโทรทัศน์**
 2522 ขมิ้นกับปูน ช่อง 7- 2524 ดอกโศก ช่อง 7- 2524 ชลาลัย ช่อง 9- 2527 ห้องที่จัดไม่เสร็จ ช่อง 3- 2528 พลับพลึงสีชมพู ช่อง 7- 2529 สายโลหิต ช่อง 3- 2530 สมเด็จพระนเรศวรมหาราช ช่อง 3- 2530 ไฟเสน่หา ช่อง 3 รับเชิญ- 2531 ระบำไฟ ช่อง 3- 2531 สงครามเก้าทัพ ช่อง 3- 2532 แก้วตาพี่ ช่อง 3- 2532 ดอกฟ้าและโดมผู้จองหอง ช่อง 3- 2533 ใครกำหนด ช่อง 3 รับเชิญ
*2534 วนิดา ช่อง 3 รับเชิญ- 2534 ป่ากามเทพ ช่อง 3 รับเชิญ- 2535 โม่งป่า ช่อง 7- 2535 นางทิพย์ ช่อง 7- 2535 ละครชุดปากกาทอง ตอน เลือดก้อนหนึ่ง ช่อง 7- 2536 ผยอง ช่อง 7- 2536 กลิ่นฟาง ช่อง 7- 2537 มะเมียะ ช่อง 7- 2537 มิติมหัศจรรย์ ช่อง 7- 2538 สุดสายป่าน ช่อง 7- 2538 ดอกโศก ช่อง 7- 2538 สายโลหิต ช่อง 7 รับเชิญ- 2539 รักเดียวของเจนจิรา ช่อง 3 รับเชิญ

**อ้างอิง**
หมวดหมู่:นักแสดงชาวไทย
หมวดหมู่:ผู้กำกับภาพยนตร์ชาวไทย
วันเวิลด์เทรดเซ็นเตอร์

วันเวิลด์เทรดเซ็นเตอร์ (One World Trade Center) หรือชื่อเดิมคือ ฟรีดอมทาวเวอร์ เป็นอาคารหลักในกลุ่มอาคารเวิลด์เทรดเซ็นเตอร์ (World Trade Center complex) ใหม่ และยังเป็นอาคารที่สูงที่สุดในซีกโลกตะวันตก วันเวิลด์เทรดเซ็นเตอร์ใช้ชื่อเดียวกับหอคอยแฝดเหนือของเวิลด์เทรดเซ็นเตอร์เดิมซึ่งถูกทำลายในเหตุวินาศกรรม 11 กันยายนและตั้งอยู่ ณ มุมตะวันตกเฉียงเหนือของที่ตั้งเวิลด์เทรดเซ็นเตอร์ 16 เอเคอร์ บนที่ตั้งของ 6 เวิลด์เทรดเซ็นเตอร์เดิม อาคารนี้ติดกับถนนเวสต์ทางตะวันตก ติดกับถนนวีซีทางเหนือ ติดกับถนนฟุลทอนทางใต้ และถนนวอชิงตันทางตะวันออก การก่อสร้างเริ่มเมื่อวันที่ 27 เมษายน พ.ศ. 2549 ความสูงหลังคาของอาคารสูง 104 ชั้นมาตรฐาน แต่ใช้ได้จริง 94 ชั้น
กลุ่มเวิลด์เทรดเซ็นเตอร์ใหม่ซึ่งวันเวิลด์เทรดเซ็นเตอร์เปิดเมื่อวันที่ 3 พฤศจิกายน พ.ศ. 2557 เดิมจะมีอาคารสำนักงานสูงหลายชั้นอื่นอีกสามหลัง ตั้งอยู่ ณ ถนนกรีนิชและอนุสรณ์และพิพิธภัณฑ์ 11 กันยายนแห่งชาติ ซึ่งตั้งอยู่ทางใต้ของวันเวิลด์เทรดเซ็นเตอร์และเคยเป็นที่ตั้งของหอคอยแฝด

**ประวัติ**

**อาคารเดิม (พ.ศ. 2514–2544)**
บทความหลัก: เวิลด์เทรดเซ็นเตอร์

**อาคารใหม่**
หลังจากเวิลด์เทรดเซ็นเตอร์เดิมถูกทำลายเมื่อวันที่ 11 กันยายน พ.ศ. 2544 ได้มีการประชุมหาข้อสรุปการสร้างเวิลด์เทรดเซ็นเตอร์หลังใหม่เกือบจะทันที ในปี พ.ศ. 2546 บริษัทพัฒนาโลว์เออร์แมนแฮตตัน (Lower Manhattan Development Corporation) ได้เสนอให้มีการแข่งขันการออกแบบอาคารเวิลด์เทรดเซ็นเตอร์ใหม่ในครั้งแรกภายใต้แนวคิดการออกแบบเบื้องต้น (Preli minary Design Concepts) แต่ไม่เป็นที่ยอมรับของประชาชน และครั้งที่ 2 Daniel Libeskind ได้มีการเสนอแนวคิดการศึกษาการออกแบบนวัตกรรม (Innovative Design Study) ในเดือนธันวาคม พ.ศ. 2545 และได้มีการเลือกเอาแนวความคิดนี้ แต่แนวความคิดนี้ก็ได้มีการปรับเปลี่ยนอีกหลายครั้งเนื่องจากนักพัฒนาไม่เห็นด้วยเรื่องการเช่าพื้นที่ของเวิลด์เทรดเซ็นเตอร์

**อ้างอิง**

**แหล่งข้อมูลอื่น**
 วันเวิลด์เทรดเซ็นเตอร์-  World Trade Center เว็บไซต์เป็นทางการ-  www.wtcprogress.com Official site for World Trade Center construction progress information-  Freedom Tower Construction Commencement Video-  RebuildGroundZero.org, a community project based on Ground Zero's rebuilding. date=2010-05-04 -  LowerManhattan.Info date=2020-08-17  Official site for Lower Manhattan Construction Command Center.-  Freedom Tower Infosite date=2010-11-17  Unofficial Freedom Tower information site.-  Lower Manhattan Development Corporation-  Skidmore, Owings & Merrill date=2012-09-26  News about Freedom Tower.-  Glass, Steel and Stone date=2006-03-13  History of Freedom Tower designs.-  Video of cornerstone laying ceremony for the Freedom Tower on July 4, 2004-  Port Authority of New York and New Jersey-  Project Rebirth Documentation of the reconstruction of Ground Zero.-  Freedom Tower (Overview) Information on the design concept of the Freedom Tower.-  Google Earth Hacks Freedom Tower plug-in for Google Earth.-  Emporis Summarized Freedom Tower information.
หมวดหมู่:สิ่งก่อสร้างตั้งแต่ พ.ศ. 2556
หมวดหมู่:ตึกระฟ้าในแมนแฮตตัน
แฮงก์ วิลเลียมส์

แฮงก์ วิลเลียมส์ (Hank Williams) (17 กันยายน ค.ศ. 1923 - 1 มกราคม ค.ศ. 1953) เป็นนักร้อง-นักแต่งเพลง และนักดนตรีชาวอเมริกัน ถือเป็นหนึ่งในนักร้องเพลงคันทรีที่ยิ่งใหญ่ที่สุดตลอดกาลคนหนึ่ง เขามีเพลงติดชาร์ตอันดับ 1 อยู่ 11 เพลงในช่วงระหว่างปี ค.ศ. 1948-1953 โดยที่เขาไม่สามารถอ่านหรือจบการเรียนดนตรีจากที่ใด ผลงานเพลงฮิตของเขาเช่น "Your Cheatin' Heart", "Hey Good Lookin'" และ "I'm So Lonesome I Could Cry"
วิลเลียมส์เสียชีวิตเมื่อวัย 29 ปี จากภาวะหัวใจวาย​ สาเหตุการเสียชีวิตของเขาเป็นที่เชื่อว่าเป็นผลมาจากการเสพติดสุราและสารเสพติด​ บุตรของเขา แฮงก์ วิลเลียมส์ จูเนียร์, เจตต์ วิลเลียมส์ บุตรสาว, และหลานชาย แฮงก์ วิลเลียมส์ ที่ 3, ฮอลลี วิลเลียมส์ และฮิลารี วิลเลียมส์ ก็เป็นนักร้องอาชีพเช่นเดียวกัน
เขามีเพลงของเขาถูกนำมาทำใหม่โดยศิลปินอื่นหลายเพลง ตั้งแต่แนวป็อป, กอสเปล, บลูส์ และร็อก เช่น ทาวเนส แวน แซนต์, บ็อบ ดีแลน, ลีโอนาร์ด โคเฮน, เบ็ก แฮนเซน, จอห์นนี แคช, โทนี เบนเนตต์, เดอะเรซิเดนต์ส, แพตซี ไคลน์, เรย์ ชาลส์ และหลุยส์ อาร์มสตรอง

**อ้างอิง**
หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐแอละแบมา
หมวดหมู่:เสียชีวิตจากการใช้ยา
หมวดหมู่:นักร้องคันทรี
แฟมิซือ

นิตยสารแฟมิซือ (Famitsū) หรือในชื่อเดิม แฟมิคอม ซือชิน เป็นนิตยสารวิดีโอเกมที่มีชื่อเสียงในประเทศญี่ปุ่น ผลิตโดย สำนักพิมพ์เอ็นเทอร์เบรน และสำนักพิมพ์โทะคุมะ วางจำหน่ายครั้งแรกเมื่อวันที่ 6 มิถุนายน พ.ศ. 2529 สิ่งพิมพ์ในชื่อแฟมิซือ นอกจากแฟมิซือรายสัปดาห์ที่เป็นหัวหลักแล้ว ยังมีนิตยสารแยกตามประเภทเครื่องเกมต่าง ๆ ได้แก่ ตระกูลเพลย์สเตชัน ตระกูลนินเทนโด (วีและนินเทนโด ดีเอส) ตระกูลเอ็กซ์บอกซ์ และแฟมิซือ เวฟ นิตยสารรายเดือนที่แนบดีวีดีตัวอย่างเกมไว้ด้วย

**คะแนนวิจารณ์เกม**
แฟมิซือมีชื่อเสียงในการให้คะแนนวิจารณ์เกมต่าง ๆ โดยมีผู้วิจารณ์สี่คนต่อเกม ให้คะแนนตั้งแต่ศูนย์ (แย่ที่สุด) ไปจนถึงสิบ (เยี่ยมที่สุด) หากเกมใดได้คะแนนเต็มสี่สิบ ย่อมส่งผลให้ผู้ซื้อมีความไว้วางใจต่อตัวเกมมากขึ้น
สำหรับเกมที่เคยได้รับคะแนนวิจารณ์เกมเต็มสี่สิบคะแนนจากแฟมิซือ มีดังนี้
# The Legend of Zelda: Ocarina of Time (1998, Nintendo, for Nintendo 64)
# Soulcalibur (1999, Namco, for Dreamcast)
# Vagrant Story (2000, Square Co., for PlayStation)
# The Legend of Zelda: The Wind Waker (2003, Nintendo, for Nintendo GameCube)
# นินเทนด็อกส์ (2005, Nintendo, for Nintendo DS)
# ไฟนอลแฟนตาซี XII (2006, Square Enix, for PlayStation 2)
# Super Smash Bros. Brawl (2008, Nintendo, for Wii)
# Metal Gear Solid 4: Guns of the Patriots (2008, Konami, for PlayStation 3)
# 428: Fūsa Sareta Shibuya de (2008, Sega, for Wii)
# ดรากอนเควสต์ IX (2009, Square Enix, for Nintendo DS)
# Monster Hunter Tri (2009, Capcom, for Wii)
# บาโยเน็ตตา (2009, Sega, for Xbox 360)
# New Super Mario Bros. Wii (2009, Nintendo, for Wii)
# เมทัลเกียร์ โซลิด พีซ วอล์กเกอร์ (2010, Konami, for PlayStation Portable)
# Pokémon Black and White (2010, Nintendo, for Nintendo DS)
# The Legend of Zelda: Skyward Sword (2011, Nintendo, for Wii)
# The Elder Scrolls V: Skyrim (2011, Bethesda Softworks, for Xbox 360 & PlayStation 3) - the first non-Japanese game to receive a perfect score.
# ไฟนอลแฟนตาซี XIII-2 (2011, Square Enix, for Xbox 360 & PlayStation 3)
# Kid Icarus: Uprising (2012, Nintendo, for Nintendo 3DS)
# Yakuza 5 (2012, Sega, for PlayStation 3)
# JoJo's Bizarre Adventure: All Star Battle (2013, Namco-Bandai, for PlayStation 3)
# Grand Theft Auto V (2013, Rockstar Games, for Xbox 360 and PlayStation 3) – the second western developed game to get a perfect score after Skyrim.
# Metal Gear Solid V: The Phantom Pain (2015, Konami, for Xbox 360, PlayStation 3, PlayStation 4, Xbox One)
# เดอะเลเจนด์ออฟเซลดา บรีทออฟเดอะไวลด์ (2017, นินเทนโด สำหรับวียู และสวิตช์)
# ดราก้อนเควสต์ XI (2017, สแควร์เอนิกซ์ สำหรับเพลย์สเตชัน 4 และนินเทนโด 3ดีเอส)
# เดธสแตรนดิง (2019, โซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4)
# โกสต์ออฟสึชิมะ  (2020, โซนี่อินเตอร์แอ็กทีฟเอ็นเตอร์เทนเมนต์ สำหรับเพลย์สเตชัน 4)
# เดอะเลเจนด์ออฟเซลดา: เทียร์ออฟเดอะคิงดอม (2023, นินเทนโด สำหรับสวิตช์)
# สตรีทไฟเตอร์ 6 (2023, แคปคอม สำหรับ เพลย์สเตชัน 4, เพลย์สเตชัน 5 และเอกซ์บอกซ์ซีรีส์เอกซ์/เอส )
# ไลก์อะดรากอน: อินฟินิตเวลท์ (2024, เซกา สำหรับ เพลย์สเตชัน 4, เพลย์สเตชัน 5, เอกซ์บอกซ์วัน, เอกซ์บอกซ์ซีรีส์เอกซ์/เอส และ ไมโครซอฟท์ วินโดวส์)

**อ้างอิง**

**แหล่งข้อมูลอื่น**
  เว็บไซต์ทางการ
หมวดหมู่:นิตยสาร
หมวดหมู่:นิตยสารวิดีโอเกม
หมวดหมู่:ตัวละครที่เป็นสุนัขจิ้งจอก
สะพานอากาชิไคเกียว

สะพานอากาชิไคเกียว (明石海峡大橋) หรือสะพานไข่มุก เป็นสะพานแขวนที่ยาวที่สุดในโลก โดยมีความยาวทั้งสิ้น 3,991 เมตร ความยาวช่วงกลางสะพาน 1,991 เมตร ตั้งอยู่ที่ประเทศญี่ปุ่น ก่อสร้างเสร็จเมื่อปี ค.ศ. 1998 สะพานแห่งนี้เป็นเส้นทางคมนาคมหลักระหว่างเมืองโคเบะบนเกาะฮนชู กับเมืองอิวายะบนเกาะอาวาจิ ข้ามช่องแคบอากาชิอันพลุกพล่าน สะพานเป็นส่วนหนึ่งของทางหลวงสายฮนชู - ชิโกะกุ

** ประวัติ**
ก่อนมีสะพานอากาชิไคเกียว การเดินทางข้ามช่องแคบอากาชิต้องใช้บริการเรือข้ามฟากซึ่งอันตรายมาก เนื่องจากช่องแคบอากาชิเป็นเส้นทางสัญจรทางน้ำที่หนาแน่นแห่งหนึ่ง อีกทั้งยังมีภัยธรรมชาติรุนแรงที่เกิดขึ้นอยู่เป็นประจำ จนกระทั่งในปี ค.ศ. 1955 ได้เกิดเหตุการณ์เรือข้ามฟากสองลำเกิดอับปางลงกลางทะเล ทำให้มีผู้เสียชีวิตซึ่งส่วนมากเป็นเยาวชนจำนวน 168 ราย อันเป็นเหตุการณ์สะเทือนใจ ทำให้รัฐบาลญี่ปุ่นในขณะนั้นริเริ่มโครงการก่อสร้างสะพานแขวนขึ้นในบริเวณดังกล่าว ซึ่งแผนการเดิมนั้นสร้างเป็นสะพานสำหรับรถยนต์และทางรถไฟ แต่เมื่อมีการลงมือก่อสร้างสะพานขึ้นในปี ค.ศ. 1986 ก็ได้มีการเปลี่ยนแปลงแบบให้เป็นสะพานสำหรับรถยนต์เพียงอย่างเดียว ประกอบด้วยถนน 6 เลน การก่อสร้างเริ่มต้นขึ้นอย่างเป็นทางการในเดือนพฤษภาคม ค.ศ. 1986 และเปิดใช้งานอย่างเป็นทางการในวันที่ 5 เมษายน ค.ศ. 1998 

**รูปภาพ**

**อ้างอิง**

**แหล่งข้อมูลอื่น**
 title=Akashi Kaikyo Bridge
หมวดหมู่:สิ่งก่อสร้างในจังหวัดเฮียวโงะ
อากาชิไคเกียว
อากาชิไคเกียว
หมวดหมู่:การขนส่งในจังหวัดเฮียวโงะ
อากาชิไคเกียว
เขื่อนวชิราลงกรณ

เขื่อนวชิราลงกรณ เดิมมีชื่อว่า เขื่อนเขาแหลม เป็นเขื่อนหินถมแห่งแรกของประเทศไทยที่ดาดผิวหน้าด้วยคอนกรีตเสริมเหล็ก ตั้งอยู่บนแม่น้ำแควน้อย เป็นเขื่อนอเนกประสงค์โดยมีวัตถุประสงค์ด้านผลิตกระแสไฟฟ้าเป็นหลัก สร้างปิดกั้นแม่น้ำแควน้อยบริเวณตำบลท่าขนุน อำเภอทองผาภูมิ จังหวัดกาญจนบุรี ตัวอ่างเก็บน้ำอยู่ในท้องที่อำเภอทองผาภูมิและอำเภอสังขละบุรี จังหวัดกาญจนบุรี 
เริ่มก่อสร้างในเดือนมีนาคม พ.ศ. 2522 เสร็จในปี พ.ศ. 2527 หลังสร้างเสร็จ พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและสมเด็จเจ้าฟ้าฯ กรมพระศรีสวางควัฒน วรขัตติยราชนารีไปทรงประกอบพิธีเปิดเขื่อนเขาแหลมเมื่อวันพฤหัสบดีที่ 9 มกราคม พ.ศ. 2529 และต่อมาทรงพระราชทานนามใหม่ว่า "เขื่อนวชิราลงกรณ" ตั้งขึ้นตามพระนามของ พระบาทสมเด็จพระวชิรเกล้าเจ้าอยู่หัว เมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระยศในสมัยนั้น)
เขื่อนมีความจุ 8,860 ล้านลูกบาศก์เมตร ปริมาณน้ำไหลเข้าอ่างเฉลี่ยปีละ 5,369 ล้านลูกบาศก์เมตร ติดตั้งเครื่องกำเนิดไฟฟ้า 3 เครื่องบริเวณปล่อยน้ำ ขนาดกำลังผลิต 100,000 กิโลวัตต์ รวมกำลังผลิต 300,000 กิโลวัตต์ ให้พลังงานไฟฟ้าเฉลี่ยปีละ 760 ล้านกิโลวัตต์ชั่วโมง
การเดินทาง ใช้เส้นทางออกจากกรุงเทพมหานครโดยถนนเพชรเกษม (ทางหลวงแผ่นดินหมายเลข 4) ผ่านนครปฐมแล้วขึ้นสะพานเลี้ยวขวาเข้าสู่ทางหลวงแผ่นดินหมายเลข 323 ผ่านบ้านโป่ง ลูกแก ท่ามะกา ท่าม่วง แล้วเข้าสู่จังหวัดกาญจนบุรี จากนั้นเลี้ยวซ้ายอีกครั้งที่แยกแก่งเสี้ยน บนทางหลวงแผ่นดินหมายเลข 323 ดังเดิมไปอีกประมาณ 190 กิโลเมตรบนเส้นทางทองผาภูมิ-สังขละบุรี
จากการก่อสร้างเขื่อนดังกล่าว ผลปรากฏว่ามีเขตที่น้ำท่วมถึงถูกที่วัด จำนวน 2 แห่ง คือ วัดม่วงชุม กับวัดพิชัยธาราม อำเภอท่าม่วง จังหวัดกาญจนบุรี
ปัจจุบัน นาย สกล อักษรธนาวัฒน์ เป็นผู้อำนวยการเขื่อนวชิราลงกรณ

**อ้างอิง**

**แหล่งข้อมูลอื่น**
หมวดหมู่:สถานที่ที่ตั้งชื่อตามพระนามของพระบาทสมเด็จพระวชิรเกล้าเจ้าอยู่หัว
วชิราลงกรณ
วชิราลงกรณ
หมวดหมู่:สิ่งก่อสร้างในอำเภอทองผาภูมิ
หมวดหมู่:สิ่งก่อสร้างในอำเภอสังขละบุรี
หมวดหมู่:ก่อตั้งในประเทศไทยในปี พ.ศ. 2529
วัดโคกหม้อ

วัดโคกหม้อ ตั้งอยู่ในตำบลโพธิ์เก้าต้น  อำเภอเมืองลพบุรี จังหวัดลพบุรี

**ประวัติ**
วัดโคกหม้อ ตั้งอยู่ที่หมู่ที่ 9 ตำบลโพธิ์เก้าต้น อำเภอเมืองลพบุรี จังหวัดลพบุรี เดิมเป็นวัดร้าง เป็นวัดเก่าแก่สันนิษฐานว่าน่าจะสร้างในสมัยกรุงศรีอยุธยา เป็นราชธานี ต่อมาได้รับการบูรณะ วัดโคกหม้อในปัจจุบันจึงมีสิ่งก่อสร้างต่างๆมากมาย เพราะเนื่องด้วยความอุปถัมภ์เค้าชูของบรรดาสาธุชนที่ศรัทธาในพระศาสนาและพระสงฆ์กับกันสร้างวัดจนมีความเจริญอย่างรวดเร็ว มีการสืบทอดประเพณีที่เดงามเอาไว้อย่างเคร่งครัด ปัจจุบันมีพระครูศิลสังวรวิสุทธิ์ หรือ (พระอาจารย์พิเชษฐ์)เป็นเจ้าอาวาสองค์ปัจจุบัน

**แหล่งเรียนและวัฒนธรรมภายในพิพิธภัณฑ์วัดโคกหม้อ**
ภายในพิพิธภัณฑ์วัดโคกหม้อ ซึ่งเป็นที่จัดแสดงโบราณวัตถุ ของหายากที่ประเมินค่ามิได้ มีการจัดเรียงเอาไว้อย่างเป็นหมวดหมู่ เหมาะแก่การศึกษาค้นคว้า และผู้ที่สนใจทั่วไปสามารถเข้าชมพิพิธภัณฑ์ของวัดโคกหม้อได้ทุกวัน

**ดูเพิ่ม**
  วิดีโอแนะนำวัดโคกหม้อ ลพบุรี date=2009-02-04 -  วิดีโอแนะนำพิพิธภัณฑ์วัดโคกหม้อ ลพบุรีfix-attempted=yes 

** อ้างอิง**
  เว็บไซต์วัดโคกหม้อ ตำบลโพธิ์เก้าต้น อำเภอเมือง จังหวัดลพบุรีfix-attempted=yes 
หมวดหมู่:สิ่งก่อสร้างในสมัยกรุงศรีอยุธยา 
โคกหม้อ
วัดนางหนู

วัดนางหนู ตั้งอยู่หมู่ที่ 6 ตำบลโพธิ์เก้าต้น อำเภอเมืองลพบุรี จังหวัดลพบุรี  เป็นวัดเก่าแก่ที่สร้างขึ้นในปี 2450 โดยหลวงปู่จันทร์ เป็นผู้บูรณะปฏิสังขรณ์ ปัจจุบันมีพระอธิการเปรื่อง อตฺตมโน เป็นเจ้าอาวาสองค์ปัจจุบัน
วัดนางหนูมีเกจิอาจารย์ คือ หลวงปู่จันทร์ จันทโชติ ท่านสร้างวัตถุมงคลและเครื่องรางของขลังมากมาย อาทิ ตะกรุดไม้ไผ่ ตะกรุดไม้ลวก ตะกรุดสังวาล เสื้อยันต์ ผ้ายันต์ สีผึ้ง รูปถ่ายอัดกระจก สายคาดเอว พระเครื่องเนื้อผงพิมพ์ต่าง ๆ เป็นต้น

** อ้างอิง**
นางหนู
ดะเระกะโนะเนไกกะตะนาอูโคโระ

"ดะเระกะโนะเนไกกะตะนาอูโคโระ" เป็นซิงเกิลภาษาญี่ปุ่นลำดับที่ 13 จากทั้งหมด 15 ซิงเกิล โดยวางจำหน่ายในวันที่ 2 เมษายน พ.ศ. 2547 วางจำหน่ายจำนวน 2 รูปแบบ คือ รูปแบบซีดีและดีวีดี 
เพลงดะเระกะโนะเนไกกะตะนาอูโคโระใช้เป็นเพลงประกอบภาพยนตร์ญี่ปุ่นเรื่อง Casshern

**รายการแทรค**

**ชาร์ต**

**Oricon sales chart**
หมวดหมู่:ซิงเกิลในปี พ.ศ. 2547
วัดสำราญ

วัดสำราญ ตั้งอยู่หมู่ที่ 3 ตำบลโพธิ์เก้าต้น อำเภอเมืองลพบุรี จังหวัดลพบุรี เป็นวัดเก่าแก่ที่ได้รับการบูรณปฏิสังขรณ์ใน พ.ศ. 2421 และใน พ.ศ. 2455 หลวงพ่อฉายได้นิมนต์หลวงพ่อหิน ซึ่งเป็นพระพุทธรูปโบราณปางนาคปรกมาประดิษฐาน ณ ที่วัดแห่งนี้ด้วย ปัจจุบันมีพระครูผาสุกโพธิธรรม เจ้าคณะตำบลโพธิ์เก้าต้น ดำรงตำแหน่งเจ้าอาวาสวัดสำราญ

**ดูเพิ่ม**
  องค์การบริหารส่วนตำบลโพธิ์เก้าต้น จังหวัดลพบุรี date=2011-02-08 

** อ้างอิง**
  ข้อมูลวัด 9 วัดในตำบลโพธิ์เก้าต้น ลพบุรี date=2013-11-26 
สำราญ
เทศบาลตำบลวังบงค์

เทศบาลตำบลวังบงค์ เป็นองค์กรปกครองส่วนท้องถิ่นแห่งหนึ่งในอำเภอดงเจริญ จังหวัดพิจิตร ครอบคลุมพื้นที่บางส่วนของตำบลสำนักขุนเณร (บริเวณรอบนอก) เดิมชื่อ "องค์การบริหารส่วนตำบลสำนักขุนเณร" ต่อมาเปลี่ยนเป็น "องค์การบริหารส่วนตำบลวังบงค์" และจัดตั้งเป็นเทศบาลตำบล โดยประกาศกระทรวงมหาดไทยพิจารณาให้จัดตั้งเป็น "เทศบาลตำบลวังบงค์" เมื่อวันที่ 17 กรกฎาคม พ.ศ. 2551

**ภูมิศาสตร์**
ลักษณะภูมิประเทศในเขตเทศบาล เป็นที่ราบลุ่ม มีลำคลองไหลผ่าน 4 สาย คือคลองห้วยแห็ง คลองลำประดา คลองวังบงค์และคลองไดลำพอน 

** ประชากรและการแบ่งเขตการปกครอง**
เทศบาลตำบลวังบงค์มีจำนวนประชากรทั้งหมดประมาณ 3,450 คน ประชากรส่วนใหญ่ประกอบอาชีพทางการเกษตร ปลูกข้าวเป็นหลัก หมู่บ้านในเขตเทศบาลมีทั้งหมด 9 หมู่บ้าน ประกอบไปด้วย
# หมู่ที่ 2 บ้านไทรย้อย
# หมู่ที่ 3 บ้านวังหินแรง 
# หมูที่ 4 บ้านกุระกำ
# หมู่ที่ 5 บ้านวังบงค์
# หมู่ที่ 6 บ้านคลองตัน
# หมู่ที่ 7 บ้านกุดประดู่
# หมู่ที่ 8 บ้านตะกุดไร 
# หมู่ที่ 9 บ้านไดผักแว่น
# หมู่ที่ 10 บ้านห้วยแห้ง
# หมู่ที่ 11 บ้านวังไม้ลาย

**แหล่งข้อมูลอื่น**
  เว็บไซต์อย่างเป็นทางการของเทศบาลตำบลวังบงค์
วังบงค์
หมวดหมู่:อำเภอดงเจริญ
สะพานเอลิซาเบธ

สะพานเอลิซาเบธ (Erzsébet híd) เป็นสะพานแขวน ตั้งอยู่ที่อยู่กรุงบูดาเปสต์ ประเทศฮังการี สร้างข้ามแม่น้ำดานูบ ระหว่างเมืองบูดา และเมืองเปสต์  สะพานตั้งอยู่ในส่วนที่แคบที่สุดของแม่น้ำดานูบในบริเวณเมืองบูดาเปส มีความยาวทั้งสิ้น 378.6 เมตร ความยาวระหว่างตอม่อ 290 เมตร 
ชื่อสะพานมาจากพระนามของดัชเชสเอลิซาเบธแห่งบาวาเรีย ซึ่งเป็นสมเด็จพระจักรพรรดินีแห่งออสเตรีย และสมเด็จพระราชินีแห่งฮังการี ผู้ซึ่งถูกลอบปลงพระชนม์ ในปี พ.ศ. 2441 ในปัจจุบันนี้มีอนุสาวรีย์ของพระนางตั้งอยู่บริเวณสะพาน

**แหล่งข้อมูลอื่น**
 title=Elisabeth Bridge-  DBridges - Erzsébet híd date=2007-03-11  -  รูปภาพสะพานในเมืองบูดาเปสต์ date=2007-11-20 -  รูปภาพ-  หัวข้อเกี่ยวกับแสงfix-attempted=yes -  Photo: Queen Elizabeth and reverend Gellért date=2013-02-20 -  สะพานในเมืองบูดาเปสต์ - สะพานเอลิซาเบธ date=2020-11-23 
หมวดหมู่:สะพานในประเทศฮังการี
หมวดหมู่:สะพานข้ามแม่น้ำดานูบ
หมวดหมู่:จักรพรรดินีเอลีซาเบ็ทแห่งออสเตรีย
กลุ่มอาการไคลน์เฟลเตอร์

กลุ่มอาการไคลน์เฟลเตอร์ ('Klinefelter's syndrome', '47, XXY', 'XXY syndrome') เป็นภาวะหนึ่งที่เพศชายมีโครโมโซมเอกซ์ (X) เกินมาอันหนึ่ง ปกติแล้วมนุษย์เพศหญิงจะมีโครโมโซมเพศเป็น XX และเพศชายมีโครโมโซมเพศเป็น XY ผู้ป่วยกลุ่มอาการนี้จะมีโครโมโซม X ตั้งแต่ 2 อันขึ้นไป และมีโครโมโซม Y อย่างน้อย 1 อัน จากการที่มีโครโมโซมเกินมานี้เองทำให้บางครั้งเรียกผู้ป่วยกลุ่มนี้ว่า "เพศชาย XXY" หรือ "เพศชาย 47, XXY"
กลุ่มอาการไคลน์เฟลเตอร์เป็นความผิดปกติทางโครโมโซมเพศที่พบได้บ่อยที่สุดในมนุษย์ และเป็นภาวะมีโครโมโซมเกินที่พบบ่อยที่สุดเป็นอันดับสอง พบประมาณ 1 ใน 1,000 ของมนุษย์เพศชาย มนุษย์เพศชาย 1 ใน 500 คน จะมีโครโมโซม X เกินมาอันหนึ่ง แต่ไม่ทำให้เกิดกลุ่มอาการดังที่ว่านี้ สิ่งมีชีวิตอื่นที่มีกลุ่มอาการ XXY คล้ายกันนี้ยังมี เช่น หนู (mice) เป็นต้น
อาการหลักคือผู้ป่วยจะมีอัณฑะเล็กกว่าปกติ มีภาวะเจริญพันธุ์บกพร่อง (มีลูกยาก) นอกจากนี้ยังมีความผิดปกติทางร่างกายและพฤติกรรมที่พบบ่อยอีกหลายอย่าง ซึ่งแตกต่างกันไปตามความรุนแรงของโรค ผู้ป่วยหลายคนมีอาการน้อยมากจนยากจะสังเกตพบ
ถึงแม้จะยังไม่มีวิธีรักษาให้หายขาด แต่ก็ยังมีวิธีรักษาต่าง ๆ ที่ช่วยเหลือให้ผู้ป่วยมีคุณภาพชีวิตที่ดีขึ้นได้ วิธีการเหล่านี้เช่น การทำกายภาพบำบัด การฝึกพูด การให้คำปรึกษา และการปรับวิธีการสอนเฉพาะราย เป็นต้น ในผู้ป่วยที่มีระดับฮอร์โมนเพศชายต่ำแพทย์อาจพิจารณาให้ฮอร์โมนทดแทน เต้านมที่มีขนาดใหญ่อาจผ่าตัดแก้ไขได้ ผู้ป่วยประมาณครึ่งหนึ่งมีโอกาสมีบุตรได้ด้วยการใช้เทคโนโลยีช่วยการเจริญพันธุ์วิธีต่าง ๆ แม้จะมีราคาสูงและมีความเสี่ยงของการเกิดภาวะแทรกซ้อนอยู่บ้าง โดยทั่วไปแล้วผู้ป่วยกลุ่มอาการไคลน์เฟลเตอร์จะมีอายุขัยเทียบเท่าคนปกติ
กลุ่มอาการนี้ตั้งชื่อตามนายแพทย์แฮร์รี ไคลน์เฟลเตอร์ (Harry Klinefelter) ซึ่งได้ทำการศึกษาวิจัยร่วมกับ Fuller Albright ใน ค.ศ. 1942 ที่โรงพยาบาลกลางแมสซาชูเซตส์ ในบอสตัน แมสซาชูเซตส์ และได้บันทึกคำอธิบายโรคนี้ไว้ในปีนั้นเอง

**อาการและอาการแสดง**
 รูปร่างสูงกว่าค่าเฉลี่ย- มีการเจริญเติบโตของเต้านม- ไหล่แคบ- สะโพกผาย- อัณฑะเล็กกว่าปกติ- หนวดเคราเจริญบกพร่อง- ขนอวัยวะเพศเป็นลักษณะของเพศหญิง- เป็นหมัน- สมาธิสั้น- แขนและขายาว- ปัญญาอ่อนเล็กน้อย

**สาเหตุ**
สาเหตุที่พบบ่อยที่สุดของการมีโครโมโซม X เกินมา มาจากการไม่แยกส่วน (nondisjunction) ของโครโมโซมในขั้นตอนการแบ่งเซลล์ไมโอซิส 1 หรือการสร้างเซลล์สืบพันธุ์ ในกรณีนี้ โครโมโซมคู่ X และ Y ไม่แยกกันตามขั้นตอนปกติ ทำให้เกิดมีเซลล์อสุจิที่มีโครโมโซม X และ Y อยู่ด้วยกันในเซลล์เดียว (ปกติควรมีเพียง X หรือ Y อย่างใดอย่างหนึ่งเพียงอันเดียว) เมื่อเซลล์อสุจินี้ผสมกับเซลล์ไข่ปกติที่มีโครโมโซม X 1 อัน จึงทำให้เกิดตัวอ่อนที่มีโครโมโซมเป็น XXY ขึ้นมา ถือเป็นรูปแบบที่ไม่ปกติของโครโมโซม XY ที่พบบ่อยที่สุด เกิดขึ้นในทารกเพศชายเกิดมีชีพ 1 ใน 100 คน

**อ้างอิง**

**แหล่งข้อมูลอื่น**
 Health/Conditions_and_Diseases/Genetic_Disorders/Klinefelter_Syndrome/
หมวดหมู่:ความผิดปกติของโครโมโซม
หมวดหมู่:กลุ่มอาการ
หมวดหมู่:ภาวะเพศกำกวม
หมวดหมู่:โรคทางพันธุกรรม
จูเลีย กิลลาร์ด

จูเลีย กิลลาร์ด (Julia Eileen Gillard) เกิดเมื่อวันที่ 29 กันยายน ค.ศ. 1961 เป็นนายกรัฐมนตรีคนที่ 27 ของออสเตรเลีย และเป็นอดีตนายกรัฐมนตรีหญิงคนแรกของออสเตรเลียและเป็นอดีตนายกรัฐมนตรีคนแรกที่ยังไม่เคยผ่านการสมรสมาก่อน
กิลลาร์ดได้รับเลือกเข้าสู่สภาผู้แทนราษฎรในฐานะผู้แทนของเขตเลือกตั้งลาเลอร์ ในปี ค.ศ. 1998 จากนั้นในปี ค.ศ. 2001 หลังจากที่พรรคแรงงานพ่ายแพ้การเลือกตั้ง เธอได้รับเลือกให้เป็นส่วนหนึ่งของคณะรัฐมนตรีเงาในตำแหน่งรัฐมนตรีเงา กระทรวงประชากรและการอพยพย้ายถิ่น ในเดือนกรกฎาคมปี ค.ศ. 2006 เธอได้เป็นรัฐมนตรีเงากระทรวงสาธารณสุข ในเดือนธันวาคม ค.ศ. 2006 หลังจากชนะการเลือกตั้งในปี ค.ศ. 2007 ภายใต้รัฐบาลของเควิน รัด เธอเข้ารับตำแหน่งรองนายกรัฐมนตรีหญิงคนแรกของออสเตรเลีย พร้อมตำแหน่งรัฐมนตรีกระทรวงศึกษาธิการ กระทรวงแรงงาน และสวัสดิการสังคม ในวันที่ 24 มิถุนายน ค.ศ. 2010 เธอดำรงตำแหน่งนายกรัฐมนตรีหญิงคนแรกของออสเตรเลีย หลังจากชนะเลือกตั้งภายในพรรคแรงงาน แต่เมื่อวันที่ 26 มิถุนายน ค.ศ. 2013 เธอก็แพ้การเลือกตั้งภายในพรรคให้กับอดีตหัวหน้าเควิน รัดด์ หลังจากผลสำรวจความคิดเห็นระบุว่าพรรคแรงงานจะแพ้การเลือกตั้งปี ค.ศ. 2013
กิลลาร์ดประกาศตนเองว่าเป็นพวกนิยมสาธารณรัฐ และสนับสนุนการปกครองระบอบสาธารณรัฐในออสเตรเลียในรัชสมัยต่อจากสมเด็จพระราชินีนาถเอลิซาเบทที่ 2

**อ้างอิง**

**แหล่งข้อมูลอื่น**
  Official Federal HOR webpages for Julia Gillard date=2010-07-01 -  Official Federal Ministrial webpages for Julia Gillard date=2010-07-01 -  Official ALP webpage for Julia Gillard date=2010-11-10 -  The Hon Julia Gillard MP – Deputy Prime Minister date=2010-01-06 -  Official Facebook page of Julia Gillard
หมวดหมู่:นายกรัฐมนตรีออสเตรเลีย
หมวดหมู่:รองนายกรัฐมนตรีออสเตรเลีย
หมวดหมู่:บุคคลจากแอดิเลด
หมวดหมู่:ชาวออสเตรเลียเชื้อสายอังกฤษ
หมวดหมู่:ชาวออสเตรเลียเชื้อสายไอริช
หมวดหมู่:ชาวออสเตรเลียเชื้อสายสกอตแลนด์
หมวดหมู่:ชาวออสเตรเลียเชื้อสายเวลส์
หมวดหมู่:บุคคลที่เคยนับถือศาสนาคริสต์
หมวดหมู่:นายกรัฐมนตรีสตรี
หมวดหมู่:รองนายกรัฐมนตรีสตรี
สถานีขนส่งผู้โดยสารกรุงเทพ (ไฟฉาย)

สถานีขนส่งผู้โดยสารกรุงเทพฯ (ไฟฉาย) เป็นสถานีขนส่งที่ตั้งอยู่บนถนนจรัญสนิทวงศ์ บริเวณแยกไฟฉาย ใช้รับส่งผู้โดยสารจากภาคใต้ ภาคตะวันตกและภาคกลาง เปิดทำการเมื่อวันที่ 1 มกราคม พ.ศ. 2503 และยุติการใช้งานในปี พ.ศ. 2532 เพื่อไปใช้งาน สถานีขนส่งผู้โดยสารกรุงเทพ (ปิ่นเกล้า) และ สถานีขนส่งผู้โดยสารกรุงเทพ (ถนนบรมราชชนนี) ตามลำดับ 

**ประวัติ**
ก่อนหน้าปี พ.ศ. 2502 นั้น การเดินทางด้วยรถโดยสารประจำทางนั้นไม่มีการควบคุมอย่างเป็นระบบมากนัก หากผู้ประกอบการรายได้มีเงินทุนมากพอก็สามารถนำรถยนต์โดยสารมาวิ่งให้บริการได้ อาจจะวิ่งในนามบุคคลหรือในนามบริษัท และไม่มีสัมปทานจากรัฐมาควบคุมการเดินรถ ท่ารถในขณะนั้นถ้าจะเดินทางไปในสายใต้จะจอดอยู่บริเวณวัดเลียบและท่าเตียน
กระทั่งได้มีการจัดระเบียบการเดินรถและก่อตั้งสถานีขนส่งผู้โดยสารกรุงเทพฯ (ไฟฉาย) เมื่อวันที่ 1 มกราคม พ.ศ. 2503 ณ ริมถนนจรัลสนิทวงศ์ ตำบลบางเสาธง อำเภอบางกอกน้อย จังหวัดธนบุรี (เขตการปกครองในสมัยนั้น) พร้อมกันกับอีกสองสถานีขนส่งคือ สถานีขนส่งผู้โดยสารกรุงเทพ (หมอชิต) (หมอชิตเก่า) และสถานีขนส่งเอกมัย สถานีขนส่งผู้โดยสารกรุงเทพ (เอกมัย)
สาเหตุที่เลือกตั้งสถานีขนส่งสำหรับสายใต้ที่บริเวณนี้ เนื่องจากพื้นที่บริเวณนี้สามารถเชื่อมต่อไปยังท่าน้ำพรานนก ซึ่งเป็นระบบขนส่งมวลชนหลักในสมัยนั้น เพื่อข้ามฝากไปยังท้องสนามหลวง และโดยสารเรือไปตามแนวแม่น้ำเจ้าพระยาต่อได้ ต่อมาเมื่อเมืองมีการขยายตัว แต่เดิมที่สถานีขนส่งนี้อยู่ในพื้นที่ชานเมืองก็ถูกกลืนกลายเป็นส่วนหนึ่งของพื้นที่เมือง ทำให้เกิดปัญหาการจราจรจากรถโดยสารซึ่งเป็นรถที่มีขนาดใหญ่ จึงได้มีการย้ายสถานีขนส่งไปยังพื้นที่ปิ่นเกล้า และใช้ชื่อว่าสถานีขนส่งผู้โดยสารกรุงเทพ (ปิ่นเกล้า) ในปี พ.ศ. 2532

**ที่ตั้ง**
สถานีขนส่งผู้โดยสารกรุงเทพฯ (ไฟฉาย) แบ่งออกเป็นสองส่วน คือ- สถานีเดินรถโดยสารปรับอากาศชั้นหนึ่ง ภาคใต้ บริเวณทิศเหนือของสามแยกไฟฉาย ตั้งอยู่บริเวณโรงพยาบาลศรีวิชัย- สถานีเดินรถโดยสารธรรมดา ภาคใต้ บริเวณทิศใต้ของสามแยกไฟฉาย ตั้งอยู่ตรงข้ามศูนย์การค้านครหลวง ปัจจุบันไม่เหลือร่องรอยของสถานีรถธรรมดาแล้ว

**สภาพพื้นที่สถานีในปัจจุบัน**
เนื่องจากที่ดินผืนดังกล่าวเป็นของบริษัท ขนส่ง จำกัด (บขส.) ปัจจุบันบริษัทกำลังเปิดให้เอกชนเข้าทำประโยชน์ในพื้นที่ดังกล่าวในเชิงพาณิชย์ เพื่อสร้างรายได้ให้กับบริษัทอีกทางนอกเหนือจากการบริการเดินรถระหว่างจังหวัด โดยพื้นที่ของ บขส. บริเวณแยกไฟฉายที่จะเปิดให้เข้าทำประโยชน์นั้นมีจำนวน 3 ไร่ 3 งาน 94 ตารางวา ราคาประเมินที่ดินปัจจุบันคือ 98.09 ล้านบาท ติดกับถนนจรัญสนิทวงศ์และรถไฟฟ้ามหานคร สายเฉลิมรัชมงคล

**อ้างอิง**

**แหล่งข้อมูลอื่น**
  บริษัท ขนส่ง จำกัด-  เว็บไซต์ รถทัวร์ไทยดอตคอม date=2010-09-07 
ไฟฉาย
หมวดหมู่:ก่อตั้งในประเทศไทยในปี พ.ศ. 2503
หมวดหมู่:สิ้นสุดในประเทศไทยในปี พ.ศ. 2532
เดอะเวลล์-เทมเพิร์ดคลาเวียร์

หน้าปก Das Wohltemperierte Klavier ปี 1722
เดอะเวลล์-เทมเพิร์ดคลาเวียร์ (The Well-Tempered Clavier; Das Wohltemperierte Klavier) หรือ รวมบทประพันธ์สำหรับคลาเวียร์เทียบเสียงแบ่งเท่า BWV 846–893 เป็นหนังสือรวมผลงานประพันธ์สำหรับบรรเลงเดี่ยวด้วยเครื่องลิ่มนิ้วของโยฮัน เซบัสทีอัน บัค ประกอบด้วยบทเพลงบรรเลงเดี่ยวประเภทเพรลูดและฟิวก์ซึ่งประพันธ์ขึ้นเป็นคู่ใน 24 บันไดเสียงหลักทั้งไมเนอร์และเมเจอร์ โดยมีทั้งหมด 2 เล่มรวมเป็นบทเพลงเพรลูดและฟิวก์ 48 คู่
รวมบทประพันธ์สำหรับคลาเวียร์ของบัคทั้งสองเล่มนี้ ถือเป็นนวัตกรรมทางคีตประพันธ์ครั้งสำคัญของดนตรีตะวันตก เพราะเป็นครั้งแรกที่มีการประพันธ์เพลงเพื่อบรรเลงเดี่ยวสำหรับเครื่องลิ่มนิ้ว (คีย์บอร์ด) ที่ใช้ระบบเทียบเสียงแบบ 12 เสียงแบ่งเท่า (twelve equal temperament) จนครบทุกบันไดเสียงหลักทั้งในกุญแจเสียงเมเจอร์และไมเนอร์ โดยก่อนหน้านี้ระบบการเทียบเสียงของเครื่องลิ่มนิ้ว เช่น คลาวิคอร์ด และฮาร์ปซิคอร์ด จะใช้ระบบเทียบเสียงค่ามัชฌิม (meantone temperament) ซึ่งมุ่งไปที่ผลลัพธ์ของการได้ขั้นคู่เสียงบริสุทธิ์ (pure intervals) ในขั้นคู่เสียงที่สามและห้า (thirds and fifths) ซึ่งมีข้อเสียเปรียบตรงที่ไม่สามารถใช้ประพันธ์เพลงได้ในทุกบันไดเสียง ทำให้นักดนตรีและคีตกวีในศตวรรษที่ 17 มักแต่งเพลงแค่เฉพาะในบันไดเสียงที่เป็นที่นิยม เช่น ซีเมเจอร์ เท่านั้น.
บัคได้ระบุไว้ในหนังสือฉบับเผยแพร่ครั้งแรกเมื่อปี ค.ศ. 1722 ว่าหนังสือเล่มนี้ใช้ "เพื่อประโยชน์สำหรับผู้ที่ต้องการศึกษา แต่ก็สามารถใช้เพื่อความบันเทิงของผู้ที่มีประสบการณ์ในการเล่น" ต่อมาในปี ค.ศ. 1742 บัคได้เผยแพร่หนังสือเล่มที่สอง ซึ่งตั้งชื่อไว้สั้น ๆ ว่า "ยี่สิบสี่เพรลูดและฟิวก์" แต่ในปัจจุบันนิยมเรียกชื่อหนังสือทั้งสองเล่มรวมกันว่า "The Well-Tempered Clavier" เล่ม 1 และ เล่ม 2 
หนังสือเล่มแรกเผยแพร่ในปี ค.ศ. 1722 ขณะบัคอาศัยอยู่ที่เมืองโคเทน รัฐซัคเซิน-อันฮัลท์ เล่มที่สองเผยแพร่ในยี่สิบปีต่อมา ในปี ค.ศ. 1742 ขณะบัคอาศัยอยู่ที่เมืองไลพ์ซิจ ต้นฉบับเผยแพร่ครั้งแรกในลักษณะการลอกด้วยลายมือ ส่วนฉบับตีพิมพ์ด้วยแท่นพิมพ์ ออกจำหน่ายครั้งแรกในปี ค.ศ. 1801 โดยผู้จัดพิมพ์สามรายพร้อมกันที่เมืองบอนน์ ไลพ์ซิจ และซูริก ถึงแม้ว่าผลงานของบัคจะเสื่อมความนิยมลงหลังการเสียชีวิตของเขา ต่อเนื่องมาจนถึงต้นยุคคลาสสิก แต่ต่อมากลับมีอิทธิพลเป็นอย่างสูงต่องานประพันธ์ในช่วงทศวรรษ 1770 ของไฮเดินและโมซาร์ท ซึ่งศึกษาผลงานของบัคอย่างจริงจัง
ในหนังสือแต่ละเล่ม ประกอบด้วยงานประพันธ์ 24 คู่ (เพรลูดและฟิวก์) รวม 48 ชิ้น เรียงลำดับจาก ซี เมเจอร์, ซี ไมเนอร์, ซี-ชาร์ป เมเจอร์, ซี-ชาร์ป ไมเนอร์ ตามลำดับไปเรื่อย ๆ จนสิ้นสุดที่ บี ไมเนอร์ ฟิวก์ รวมทั้งสองเล่มประกอบด้วยผลงานดนตรี 96 ชิ้น
ในขณะที่บัคตีพิมพ์หนังสือเล่มนี้ คลาเวียร์ ซึ่งเป็นเครื่องดนตรีสำหรับเล่นผลงานเหล่านี้ หมายถึงฮาร์ปซิคอร์ด, แคลฟวิคอร์ด และรวมไปถึงออร์แกน แต่ในปัจจุบัน ผลงานเหล่านี้นิยมนำมาบรรเลงด้วยเปียโนและฮาร์ปซิคอร์ด

**มีเดีย**

**อ้างอิง**

**แหล่งข้อมูลอื่น**
 cname2=Book 2-  The Well-Tempered Clavier date=2006-09-07  ที่ โครงการมิวโทเปีย-  Piano Society - Free Audio Records of WTC, MP3 files + Video date=2010-11-29 - เดอะเวลล์-เทมเพิร์ดคลาเวียร์  พรลูดและฟิวก์ date=2014-05-07 ,  ะฟิวก์ date=2019-02-25  - Korevaar (เปียโน), Goeth (ออร์แกน), Parmentier (ฮาร์ปซิคอร์ด)-  Animated visualizations of the music date=2010-02-10 
หมวดหมู่:ผลงานของ โยฮัน เซบัสทีอัน บัค
หมวดหมู่:เพรลูด
หมวดหมู่:ฟิวก์
1742
ชัยณรงค์ มนเทียรวิเชียรฉาย

ชัยณรงค์ มนเทียรวิเชียรฉาย (เกิด 10 มกราคม พ.ศ. 2488) อดีตผู้ประกาศข่าว สถานีวิทยุโทรทัศน์กองทัพบก ช่อง 5 ประธานสื่อมวลชนคาทอลิกแห่งประเทศไทย นายกสภามหาวิทยาลัยเซนต์จอห์น ที่ปรึกษาสมณสภาสื่อสารสังคม สันตะสำนัก และนายกสมาคมขับร้องประสานเสียงแห่งประเทศไทย

**ประวัติ**
ชัยณรงค์ มนเทียรวิเชียรฉาย เคยเป็นผู้ประกาศข่าววิทยุ สถานีวิทยุบีบีซีที่กรุงลอนดอน ต่อมาจึงได้เป็นนักพากย์กีฬาอเมริกันฟุตบอลร่วมกับศุภพร มาพึ่งพงศ์ โดยในปี พ.ศ. 2518  ทางโรงเรียนเซนต์จอห์นได้ติดต่อชัยณรงค์ ซึ่งกำลังปฏิบัติหน้าที่การงานที่สถานีวิทยุ บีบีซี กรุงลอนดอน  ให้กลับมาช่วยบริหารโรงเรียนในฐานะผู้อำนวยการทั่วไป ตั้งแต่ปีการศึกษา 2519 จนกระทั่งได้รับตำแหน่งเป็นนายกสภามหาวิทยาลัยเซนต์จอห์น  
นอกจากนี้ชัยณรงค์ยังเป็นผู้ดำเนินรายการไอคิว 180 รายการตอบปัญหาทางวิทยาศาสตร์และคณิตศาสตร์ในระดับมัธยมศึกษา ออกอากาศทางโทรทัศน์ในประเทศไทย ตั้งแต่ พ.ศ. 2528 ถึง พ.ศ. 2541

**ผลงาน**

**พิธีกรรายการโทรทัศน์**
 ผู้ประกาศข่าวค่ำ ททบ. 5- รายการ ไอคิว 180

**โฆษณา**
 ยาสีฟันคอลเกต สูตรควบคุมหินปูน

**อ้างอิง**
หมวดหมู่:บุคคลจากจังหวัดพระนครศรีอยุธยา
หมวดหมู่:ชาวไทยเชื้อสายจีน
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:ครูชาวไทย
หมวดหมู่:นักการศึกษาชาวไทย
หมวดหมู่:บุคคลจากมหาวิทยาลัยเซนต์จอห์น
หมวดหมู่:บุคคลจากโรงเรียนเซนต์จอห์น
ราเชนทระ ปรสาท

ราเชนทระ ปรสาท (राजेन्द्र प्रसाद; 3 ธันวาคม พ.ศ. 2427 – 28 กุมภาพันธ์ พ.ศ. 2506) เป็นประธานาธิบดีคนแรกของอินเดีย นอกจากนี้ ราเชนทระมีความสามารถในการพูดภาษาฮินดี ภาษาเบงกอล ภาษาเปอร์เซีย และภาษาอังกฤษ และราเชนทระก็ยังเป็นสมาชิกของพรรคคองเกรสอินเดียร่วมกับมหาตมา คานธี อีกด้วย ราเชนทระเป็นมังสวิรัติ ในขบวนเรียกร้องเอกราชแก่อินเดีย เขาเดินร่วมกับมหาตมา คานธี โดยเขาเป็นคนพยุงตัวมหาตมา คานธี และมหาตมา คานธี ก็กล่าวชมเขาว่า "เขาเป็นผู้กล้าหาญ"
หมวดหมู่:บุคคลที่เกิดในปี พ.ศ. 2427
หมวดหมู่:บุคคลที่เสียชีวิตในปี พ.ศ. 2506
หมวดหมู่:ประธานาธิบดีอินเดีย
หมวดหมู่:นักการเมืองอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:บุคคลจากรัฐพิหาร